NaiveNeuron/SloPal huggingface dataset:
M. Pado, poslanec: (2008-02-07):
Chcel by som interpelovať pána predsedu vlády. 1. Pán predseda vlády, pri nočnom rokovaní Národnej rady Slovenskej republiky na mimoriadnej schôdzi o vyslovení nedôvery predsedovi vlády som citoval z listu, kde boli informácie, ktoré naznačovali, a nakoniec vy spolu s pánom ministrom Kaliňákom, keď ste tu sedeli, ste to aj medzi sebou rozprávali, ktoré naznačovali možné porušenie zákona a klientelizmus. Pán predseda vlády, ako ste konali vy ako predseda vlády v tomto prípade, keď kvôli vymyslenému podozreniu z porušenia súkromia psa pani ministerky Tomanovej rokovala mimoriadne vláda Slovenskej republiky a uznesením vlády vyzvala alebo žiadala generálneho prokurátora, aby konal a preskúmal postup? Pán predseda vlády, čo ste urobili v tomto prípade, keď ide o porušenie zákona a klientelizmus? 2. otázka: Pán predseda vlády, minulý rok okrem iných informácií ste Slovensko informovali o bombastickej výstavbe širokorozchodnej trate do Viedne ako o veci, ktorá výrazne pomôže ekonomike Slovenskej republiky a hospodárskemu rastu. Pán predseda vlády, aká je situácia s výstavbou širokorozchodnej trate a kedy môžeme počítať s benefitmi z tejto stavby pre našu krajinu? A posledná otázka: Pán predseda vlády, pri prerokúvaní zákona o zrušení krajských úradov som nielen ja, ale aj moji kolegovia upozorňovali na potrebu vyriešenia postavenia prednostov krajských úradov a bezpečnostných rád kraja, ktoré vychádzajú z ústavného zákona 227/2002 o riadení štátu v čase vojny a tak ďalej. Vtedy ste sa, pán predseda vlády, vyjadrili, že tento problém bude vyriešený najneskôr v júni roku 2007. Dnes máme 7. februára 2008 a problém vyriešený nie je. Prednostovia boli dávno zrušení, odídení a zrušené sú takisto aj krajské úrady. Pán predseda vlády, kedy bude vyriešená otázka bezpečnostných rád kraja, postavenia predsedu bezpečnostnej rady kraja a postavenia krajského prednostu ako predsedu bezpečnostnej rady kraja, ktorá zabezpečuje ako riadiaci orgán v regióne fungovanie pre potreby občanov pri riadení prác pri mimoriadnych situáciách v zmysle citovaného ústavného zákona? Ďakujem pekne.
Hrnčiar, Andrej, podpredseda NR SR (2017-09-12):
Dávam slovo spravodajcovi, ktorého určil navrhnutý gestorský výbor pre kultúru a médiá, poslankyni Simone Petrík. Nech sa páči.
Laššáková, Jana, podpredsedníčka NR SR (2012-06-27):
Pán poslanec Kadúc, nech sa páči.
V. Veteška, podpredseda NR SR: (2007-01-30):
Ospravedlňujem sa, pán poslanec, teraz pokračujte.
Jurinová, Erika, podpredsedníčka NR SR (2013-03-15):
Ďakujem pekne, pán minister. Dávam slovo spoločnému spravodajcovi z ústavnoprávneho výboru poslancovi Ottovi Briximi, aby informoval Národnú radu o výsledku rokovania výborov, aby odôvodnil návrh a stanovisko gestorského výboru.
P. Paška, predseda NR SR: (2008-07-03):
(Hlasovanie.) 134 prítomných, 83 za, 50 sa zdržalo, 1 nehlasoval. Sme v treťom čítaní . Otváram rozpravu. Pýtam sa, či sa niekto prihlási. Nie. Vyhlasujem rozpravu za skončenú. A ideme hlasovať v treťom čítaní, pán spravodajca.
Jurinová, Erika, podpredsedníčka NR SR (2014-09-09):
Na vaše vystúpenie, pán minister, chcú reagovať ôsmi páni poslanci, deviati. Uzatváram možnosť sa prihlásiť, počkám ešte. Sú to všetky faktické poznámky? Zrejme. Nevidela som. Desať faktických poznámok, uzatváram možnosť, pán poslanec Novotný je posledný. Ešte pán poslanec Jasaň? Poslanec Jasaň je tiež vraj prihlásený, nevidno ho na tabuli. Pán poslanec, tak skúste ešte raz. Dobre, tak potom pán poslanec Jasaň mal záujem. Dávam slovo pánovi poslancovi Hlinovi. Nech sa páči.
Baránik, Alojz, poslanec NR SR (2018-12-04):
Pán minister, vaša osobná drzosť nič nemení na tom, že nemáte pravdu, nie ste právnik, nerozumiete tomu a hlavne nechcete tomu rozumieť. Ja, nikto nie je zvedavý tu na to, aby mňa ste poučovali o tom, že ako sa mám správať v spoločnosti. Na to sa vám môžem vykašľať. Tu ide o nasledujúcu vec. Dokiaľ budú sa problémy nášho súdnictva riešiť týmto spôsobom, nič sa tu nezmení. To je presne to, ako keď sa v nejakom meste nerieši problém s dopravou preto, lebo primátori sa rozvážajú na bavorákoch. Takisto ako to robíte vy. Proste prostý človek sa musí potýkať s tým, že súdy si rozhodujú, ako chcú, ale štát, keď Najvyšší súd rozhodne v 5 prípadoch jedným spôsobom a potom jeden prípad, v jednom prípade iným spôsobom, tak si to vie vyriešiť tak, že si prijme protiústavný zákon, a tým je vec vyriešená. O toto tu ide. Tu nejde o to, že by som chcel dopriať niekomu 30 mil., ktoré mu nepatria. Ale toto je podstata a s vami sa nedá o tom rozprávať, pretože nie ste schopný v týchto parametroch vôbec rozmýšľať. Takže sa tu nestavajte, pošlite sem ministra spravodlivosti alebo niekoho, kto je právnik, a ten je pre mňa partner na to, aby som hovoril v tých, v týchto kategóriách. Dokiaľ bude štát mať takýto prístup, v súdnictve sa nikdy nič nezmení a o toto tu ide, že vy tu neriešite problém, vy tu riešite len následky. A to nikoho z nás nezaujíma, takže... A navyše chránite tých ľudí, ktorí celý tento problém vytvorili. Ako uvádzate v dôvodovej správe, podvodné jednanie týmto riešite. To znamená, neriešite podvody tak, ako sa podvody majú riešiť, že to rieši polícia, prokuratúra a súdy. Ale vy to riešite protiústavným zákonom. Hanba vám!
Jurinová, Erika, podpredsedníčka NR SR (2014-09-16):
S reakciou na faktické poznámky pán poslanec Hlina.
Kamenický, Ladislav, poslanec NR SR (2022-06-29):
Ďakujem pekne. Pán poslanec Mičovský, chcel by som ťa upriamiť, tvoju pozornosť na to, že koľko tvojich kolegov ťa počúva tu v tejto sále. To je to hnutie, ktoré hovorí, že je protikorupčné a keď zrazu sa začína hovoriť o tom, čo sa deje na ministerstve pôdohospodárstva, tak zrazu všetci kolegovia utiekli. A ty si hovoril o tom, že si nesúhlasil, nesúhlasil si s tým, aby tvojho syna dali na nejaký vedúci post, ktorý si považoval za rozpor, teda za nejaký konflikt záujmov, ale ja som tu počúval pred chvíľou pána Vlčana, jak tu rozprával o tom, ako pán Kyseľ je ten asi najlepší manažér na Slovensku, a ten si úplne bezostyšne vypýtal dotácie. Ja teda neviem o nejakom štátnom tajomníkovi, ktorý by prišiel a začal si žiadať štátne dotácie, a pritom priamo na ministerstve, kde teda ovplyvňuje dianie. To akože sa budeme tváriť, že však ten človek na to nemal vplyv alebo niečo podobné? To kde sme? Ja si teda, ak urobíme test s Ficom, tak ja si teda nepamätám, že by nejaký štátny tajomník si takto ťahal priamo sám na seba dotácie alebo na svoje spriaznené firmy. Čiže toto ja považujem za veľký problém. Ale ešte raz by som chcel upozorniť na to, že ani jeden alebo teda skoro žiaden z vašich kolegov okrem dvoch, ktorých tu vidím, nepočúva to, čo ste rozprávali. A to je veľmi zle. Čiže treba to, čo ste povedali, že my sa máme pozrieť do vlastných radov, pozrite sa aj vy do vlastných radov.
Laššáková, Jana, podpredsedníčka NR SR (2012-11-30):
S faktickými poznámkami na vystúpenie pána poslanca páni poslanci Hlina, Matovič, Duchoň, Štefanec, Kuffa, Kamenický, Tomanová, Sulík, Blaha, Šuca, Martvoň, Mikuš. Končím možnosť prihlásiť sa s faktickými poznámkami. To znamená 12 pánov poslancov. Nech sa páči, pán poslanec Hlina, pokiaľ si pamätám, bol prvý.
P. Paška, predseda NR SR: (2009-04-28):
(Hlasovanie.) 131 prítomných, 1 za, 93 proti, 37 sa zdržalo. Tieto body sme neschválili.
M. Hort, podpredseda NR SR: (2008-01-31):
Podľa schváleného programu budeme teraz prerokúvať zákony, ktoré má v gescii pán minister financií, pán Ján Počiatek. Teraz pristúpime k prvému čítaniu o vládnom návrhu zákona, ktorým sa mení a dopĺňa zákon č. 200/1998 Z. z. o štátnej službe colníkov a o zmene a doplnení niektorých ďalších zákonov v znení neskorších predpisov a o zmene a doplnení zákona č. 652/2004 Z. z. o orgánoch štátnej správy v colníctve a o zmene a doplnení niektorých zákonov v znení neskorších predpisov . Tento vládny návrh zákona ste dostali ako tlač 514 a návrh na jeho pridelenie na prerokovanie výborom máte v rozhodnutí č. 518. Prosím teraz pána ministra, ktorého týmto tiež srdečne vítam na dnešnom rokovaní, pána ministra financií Jána Počiatka, aby vládny návrh zákona uviedol. Nech sa páči, pán minister.
Kavecká, Monika, poslankyňa NR SR (2022-09-22):
Ďakujem veľmi pekne za slovo. Vážený pán predsedajúci, vážený pán minister, vážené pani poslankyne, páni poslanci, ako spravodajkyňa určená predsedníčkou výboru predkladám informáciu o výsledku rokovania o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov (tlač 1199), vo výbore. Predseda Národnej rady Slovenskej republiky rozhodnutím č. 1251 z 22. septembra 2022 pridelil návrh vlády na skrátené legislatívne konanie (tlač 1199) na prerokovanie Výboru Národnej rady Slovenskej republiky pre zdravotníctvo v termíne do začiatku rokovania o tomto návrhu na schôdzi Národnej rady Slovenskej republiky. O návrhu vlády na skrátené legislatívne konanie (tlač 1199) výbor nerokoval, nakoľko podľa § 52 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov nebol uznášaniaschopný. Z celkového počtu 12 poslancov boli prítomní šiesti poslanci. V zmysle rokovacieho poriadku ako spravodajkyňa podávam návrh, aby sa Národná rada Slovenskej republiky po rozprave uzniesla na tom, že vládny návrh zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov (tlač 1200), prerokuje v skrátenom legislatívnom konaní. Vážený pán predsedajúci, skončila som. Prosím, otvorte rozpravu.
Procházka, Radoslav, poslanec NR SR (2011-06-02):
Áno, pozmeňujúci návrh, prepáčte. Najskôr o skrátení lehoty, aby sme mohli o tomto pozmeňovacom návrhu hlasovať dnes. Ďakujem.
Bugár, Béla, podpredseda NR SR (2017-10-12):
Nech sa páči, prezentujme sa a hlasujme o skrátení lehoty. (Hlasovanie.) Prítomných 139 poslancov, za 81, proti 44, zdržalo sa 14. Skrátili sme lehoty. Nech sa páči.
Hrnčiar, Andrej, podpredseda NR SR (2019-12-04):
Pani poslankyňa Shahzad.
Budaj, Ján, poslanec NR SR (2019-03-28):
Desať sekúnd tuná spravodajca neprimerane zasiahol. Ďakujem pekne. Za druhé rátate naozaj neslušne s tým, že širšia verejnosť nie je oboznámená s odbornou terminológiou, a to rozdielom rodu a pohlavia, zahmlievate to. Ešte aj v diskusných príspevkoch balamutíte ľudí o zmene pohlavia, o čom nieto ani najmenšieho náznaku v tomto dokumente. Je to naozaj politická taktika, ktorú treba rešpektovať, ale treba ju aj verejne pomenovať. Je to balamutenie verejnosti. Slovensko je jednou z krajín, v ktorých existujú silné patriarchálne stereotypy, vysoká miera násilia práve na tom slabšom pohlaví. Tento dokument hovorí len o potláčaní týchto stereotypov. Uisťujem všetkých tradicionalistov, že tento náš národ bude aj naďalej testovať životaschopnosť žien v reprodukčnom veku v dobe jarného párenia, keby ich bude namáčať do extrémne studenej vody, bude ich naďalej zrejme mlátiť v duchu svojich pohanských zvykov a ani tento dohovor tomu nijak nebude brániť, takže buďte pokojní, bude to pokračovať. Ale predsa len mladšie generácie budú veľmi dobre rozumieť, o čom je reč.
P. Paška, predseda NR SR: (2009-10-21):
Pán poslanec Varga je spravodajcom. Poprosím ho o informáciu. (Hlas v sále.) A zároveň poprosím pána poslanca Galbavého, aby znížil intenzitu svojho hlasu. Ďakujem pekne.
B. Bugár, podpredseda NR SR: (2001-10-17):
(Hlasovanie.) Prítomných je 95 poslancov, za 54, proti 14, zdržalo sa 23, nehlasovali 4. Konštatujem, že tieto návrhy pána poslanca neboli prijaté. Pán spravodajca, ďalšie návrhy. J. Volf, poslanec: Ďakujem. Budem navrhovať ďalej, aj keď musím upozorniť, keďže nebola prijatá zmena účinnosti, tak v prípade schválenia by sme sa dostali do zvláštnej situácie, že by ten zákon mal platiť od 1. augusta. Ale v poriadku. Dám teda hlasovať v zmysle procedúry o tom, aby sa postúpil tento návrh do tretieho čítania.
Blanár, Juraj, podpredseda NR SR (2020-12-02):
Teraz vystúpi za poslanecký klub SaS predseda finančného výboru pán Marián Viskupič. Nech sa páči, máte slovo.
P. Paška, predseda NR SR: (2006-10-24):
Otváram rozpravu, dámy a páni. Do rozpravy sa písomne prihlásili za kluby: za klub Strany maďarskej koalície pán Iván Farkas, za klub KDH pán Július Brocka. A ďalej sa prihlásili písomne páni poslanci: pán Martin Fronc a pán Daniel Lipšic. Nech sa páči, za klub SMK pán Farkas. (Hlasy v sále.) Pán Mečiar, procedurálny návrh máte? (Odpoveď z pléna.) Ústne dám možnosť po skončení vystúpení písomne prihlásených prihlásiť sa. Nech sa páči, pán poslanec Farkas.
Ľ. Petrák, poslanec: (2008-04-03):
Citujem: „Ja mám 5 detí, z toho sú 4 vysokoškoláci bývalí, dnes už len 2 a 2 sú v pracovnom procese. Ani v najhoršom sne by mi nenapadlo, aby som, hoc ich považujem za šikovných a niektorého z nich a už vôbec nie nedoštudovaného, navrhol do akejsi štátnej spoločnosti alebo do akéhosi orgánu štátnej spoločnosti.“ Myslím si, že dnes by bolo pre vás bývalo lepšie držať sa hesla, mlčať je niekedy zlato. To ste povedali pánovi poslancovi Ďuračkovi. Vidím, že ste našli iné cesty ako uplatniť svojich rodinných príslušníkov, ako ich vtiahnuť do verejného života nie celkom legálnym spôsobom. A myslím si, že tá veta, ktorú ste použili na koniec svojho citátu, že niekedy by bolo lepšie mlčať, je platná pre vás aj dnes. (Potlesk.)
Fronc, Martin, poslanec NR SR (2013-12-16):
Len veľmi krátko. Ja si myslím, že sú tam viaceré ustanovenia, o ktorých treba diskutovať, ktoré, len uvediem jeden príklad, či školský vzdelávací program má byť interný predpis školy alebo či má byť predpis, ktorý bude uvádzaný jak v štátnom jazyku, tak v národnom jazyku. Ja sa domnievam, že toto sú štandardné otázky, ktoré by sme mali v druhom čítaní rozhodne podrobne prerokovať, ale za podstatné pokladám prerokovanie vo výboroch k týmto veciam. Čiže tak ako som povedal, odporúčam, aby sa predmetný návrh zákona prerokoval v druhom čítaní. Ďakujem.
P. Hrušovský, predseda NR SR: (2002-11-15):
Prosím, páni poslanci, prezentujme sa a hlasujme. Hlasujeme o pozmeňujúcich návrhoch pána poslanca Malchárka, spoločne o všetkých návrhoch. (Hlasovanie.) Prítomných je 136 poslancov, za návrh 76, proti 58,  zdržali sa 2. Konštatujem, že návrh sme schválili. Prosím ďalší návrh, pani poslankyňa.
Hrušovský, Pavol, predseda NR SR (2012-02-29):
Pán poslanec Federič.
Figeľ, Ján, podpredseda NR SR (2014-12-12):
Nech sa páči, Maroš Kondrót.
Blanár, Juraj, podpredseda NR SR (2021-02-25):
Vážené panie poslankyne, páni poslanci, budeme pokračovať v rozprave ústne prihlásenými pánmi poslancami. Ďalší v poradí, ktorý vystúpi v rozprave k tomuto bodu, je poslanec Rastislav Schlosár, ktorému udeľujem slovo. Nech sa páči. Malá oprava ešte. Pán poslanec, samozrejme, ide o písomne prihlásených poslancov, ktorých ešte máme osem, aby nevznikal omyl pre všetkých tých, ktorí sa chcú ešte prihlásiť ústne. Nech sa páči, pán poslanec, máte slovo. (Pokračovanie v rokovaní o návrhu vlády Slovenskej republiky na vyslovenie súhlasu Národnej rady Slovenskej republiky s opakovaným predĺžením núdzového stavu vyhláseného z dôvodu ohrozenia života a zdravia osôb v príčinnej súvislosti so vznikom pandémie , tlač 430.)
Gy. Bárdos, poslanec: (2001-09-19):
J. Migaš, predseda NR SR: Pán poslanec Cuper, no.
Danko, Andrej, podpredseda NR SR (2023-11-23):
81. Kde je ten problém? Nejde vám čas, sekundu. Nech sa páči.
Blaha, Ľuboš, podpredseda NR SR (2024-06-20):
Pán poslanec Ján Podmanický, nech sa páči.
Puci, Róbert, poslanec NR SR (2017-12-08):
Ďakujem pekne. Vážený pán predsedajúci, kolegyne, kolegovia, Národná rada Slovenskej republiky uznesením č. 868 z 12. októbra 2017 pridelila predmetný návrh zákona na prerokovanie týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre hospodárske záležitosti. Výbory prerokovali návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona. Výbory odporučili návrh zákona Národnej rade Slovenskej republiky schváliť. Z uznesení výborov Národnej rady Slovenskej republiky uvedených pod bodom III spoločnej správy vyplýva šesť pozmeňujúcich a doplňujúcich návrhov. Gestorský výbor odporúča hlasovať spoločne o všetkých pozmeňujúcich a doplňujúcich návrhoch s odporúčaním gestorského výboru schváliť. Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III spoločnej správy a v stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 319/2013 Z. z. o pôsobnosti orgánov štátnej správy pre sprístupňovanie biocídnych výrobkov na trh a ich používanie a o zmene a doplnení niektorých zákonov, schváliť v znení pozmeňujúcich a doplňujúcich návrhov uvedených v tejto spoločnej správe, ktoré gestorský výbor odporúčal schváliť. Spoločná správa výborov Národnej rady Slovenskej republiky o výsledku prerokovania návrhu zákona v druhom čítaní bola schválená uznesením Výboru Národnej rady Slovenskej republiky pre hospodárske záležitosti č. 195 z 28. novembra 2017. Týmto uznesením výbor zároveň poveril mňa ako spoločného spravodajcu predložiť návrhy podľa rokovacieho poriadku Národnej rady Slovenskej republiky. Pán predsedajúci, skončil som, otvorte, prosím, rozpravu.
Krátky, Rastislav, poslanec NR SR (2024-09-20):
Ďakujem ti za tvoj diskusný príspevok, veľmi oceňujem tvoj prístup. Zaznelo na teba, alebo aj ty si spomínal norimberské procesy a to, že potom odznelo, že teda súčasťou dokumentov, ktoré sa vtedy tvorili aj v súvislosti s ľudskými právami, bolo aj právo na potrat. Nie je to pravda. Ja ako navrhovateľ mám príležitosť vystúpiť, čiže ja veľmi podrobne rozvediem to, že prečo to nie je pravda, uvediem konkrétne dobové zápisy aj svedectvá právnikov, aj návrhy, ktoré boli súčasťou tých dokumentov, aby som to teda zdôvodnil podrobnejšie, lebo teraz na to nemám priestor, a budeme sa potrebovať vyjadriť určite aj k, a toho si sa nedotkol, argumentov ohľadom judikátu Ústavného súdu, čiže k tomu sa tiež potom podrobnejšie vyjadrím. Ja chcem na záver tejto diskusie piatočnej ešte aj za seba povedať, že momentálne teraz máme na stole návrh, ktorý hovorí o tom a len o tom, že túto tému chceme mať plne v rukách národného parlamentu a o nej rozhodovať, a to je celá pointa uznesenia, ktoré predkladám, aby sme si nechali výlučnú kompetenciu o otázke ochrany života a výnimkách prípadne, ktoré prinášajú iné zákony, rozhodnúť v plnej miere a intenzite v domácom parlamente. Ďakujem za slovo.
Žiga, Peter, minister životného prostredia SR (2014-05-29):
Ďakujem pekne. Vážená pani predsedajúca, vážené panie poslankyne, vážení páni poslanci, predkladám na rokovanie Národnej rady Slovenskej republiky návrh novely geologického zákona s cieľom zakotviť zákaz dobývania ložísk rádioaktívnych nerastov na Slovensku. Nie je to téma, ktorá je jednoduchá, práve naopak, ide o tému, ktorá je, kde je potrebné citlivo zohľadňovať záujmy štátu, záujmy samosprávy a najmä záujmy obyvateľov. Dobývanie ložísk rádioaktívnych nerastov alebo, jednoducho povedané, v tomto prípade ťažba uránu je téma, ktorá dlhodobo traumatizuje slovenskú spoločnosť. Obyvatelia veľmi citlivo vnímajú túto tému z hľadiska bezpečnosti života a zdravia, bezpečnosti svojich rodín a majetku a v neposlednom rade aj z hľadiska ochrany priaznivého životného prostredia. Je na mieste, aby sa za obyvateľov Slovenskej republiky svojou regulačnou autoritou postavil štát a jasne a zásadne vyjadril svoj postoj. Vláda preto navrhuje, aby bol v Slovenskej republike zákonom zakotvený zákaz dobývania ložísk rádioaktívnych nerastov. Súčasne navrhuje, súčasne ale návrh zákona rešpektuje názor obyvateľov dotknutých obcí a umožňuje im prostredníctvom nástroja, ktorý ich rozhodnutiu zabezpečí najvyššiu mieru legitimity, a to miestnym referendom vysloviť súhlas s tým, aby sa na území ich obce rádioaktívne nerasty dobývali. Toto miestne referendum navrhujeme časovo vložiť medzi ukončený geologický prieskum a pred podanie návrhu na určenie dobývacieho priestoru. Jeho výsledok bude následne povinnou prílohou žiadosti na obvodný banský úrad. Bez toho nebude môcť obvodný banský úrad o žiadosti o určenie dobývacieho priestoru na rádioaktívne nerasty rozhodnúť. Pani predsedajúca, skončil som. Pevne verím, že predložený návrh zákona snemovňa podporí. Ďakujem.
Zajac, Pavol, poslanec NR SR (2013-03-19):
Ďakujem pekne, pani kolegyňa, že som vám stál za to, že ste vystúpili. Bol som rád, že konečne niekto vystúpil k tým aktivačným prácam pre štátne podniky. Ešte raz. Zmysluplnú prácu pre ľudí v hmotnej núdzi nájsť. Choďte sa pozrieť k riekam, odvodňovacím kanálom, potokom, aké divoké skládky, aký neporiadok až bordel je tam. To nie je o tom, že títo aktivační pracovníci zoberú prácu tým stabilným pracovníkom, ktorí dneska robia. Mimochodom, povodie nemá na to pracovníkov, ktorí by čistili odvodňovacie a závlahové kanály. Povodie nemá na to, aby čistilo potoky, rieky. Lesy nemajú na to, aby čistili divoké skládky, nemajú na to pracovníkov. Nájsť zmysluplnú prácu pre sociálne odkázaných občanov – či chcete, alebo nie – budete musieť k tomu pristúpiť. Obce a mestá sú schopné pojať len určitý počet ľudí. Teraz k tým absolventom. Na jednej strane beží teraz projekt absolventov do 29 rokov, kde dostávajú zamestnávatelia zhruba 450 eur na mesiac, ale ten projekt skončí. Ten projekt je obmedzený nejakými finančnými prostriedkami a skončí. Tento zákon mám dojem, že bude pokračovať aj ďalej. Tak jednému absolventovi, ktorý nastúpi do firmy, idete vy, sociálna vláda zo životného minima dávať len 65 %, to znamená 126 eur, a druhému absolventovi, firme prispejete 450 eur. Tak aký nepomer tu je? Tento projekt, kde štát vyhodí okolo 70 mil. eur aj z prostriedkov Európskej únie, ten projekt raz skončí. Toto umelé zamestnávanie nie je možné trvale, a druhému absolventovi len 124 eur! Sociálna vláda!
Blanár, Juraj, podpredseda NR SR (2022-02-15):
Ďakujem pani ministerke za uvedenie tohto návrhu. Teraz poprosím pána poslanca Lukáša Kyselicu, aby ako spravodajca za gestorský ústavnoprávny výbor predniesol spravodajskú informáciu. Nech sa páči.
Bugár, Béla, podpredseda NR SR (2011-03-30):
Pani poslankyňa Pfundtner.
Blanár, Juraj, podpredseda NR SR (2021-11-12):
S faktickou pán poslanec Benčík.
Kollár, Jozef, poslanec NR SR (2014-12-11):
Ďakujem pekne za slovo. Vážený pán predseda, dajte, prosím, hlasovať o tom, že Národná rada prerokuje predmetný návrh v druhom čítaní.
Šuca, Peter, poslanec NR SR (2015-12-21):
Ďakujem pekne za slovo, pani predsedajúca. Pán poslanec Hlina, musím povedať pravdu, že keď idete do rozpravy, tak rýchlo dobehnem, aby som si vypočul váš diskusný príspevok. Vaše diskusné príspevky sú vždy takým oživením tej šedo-bielej diskusie, kedy niektorí páni poslanci z opozície, ani neviem, či už sú z opozície, sami sebe dávajú filozofické otázky, koho vlastne zastupuje SMER? Je mi jedno, pán poslanec, ktorý vystupoval, z akej politickej strany je. Vystupuje tu za jednu stranu, medzitým druhá strana, taká platforma, hentaká platforma. Tak vy ste takým milým spestrením toho, čo sa tu deje. Slová diktatúra, policajný štát, pán poslanec Hlina, tak ja vám pripomeniem jednu vec. Bolo to v rokoch 2010-2012 za demokratickej vlády vašich pravicových kolegov, kedy predsedníčkou vlády bola pani Radičová, minister vnútra, myslím, pán Lipšic. Každý z nás, kto tu sedí, tak vie, že sa trikrát volil primátor Levoče. Vážený pán poslanec Hlina, diktatúra SMER-u, drobní živnostníci, ľudia z ďalšieho sídliska, ktoré bolo, ktoré bolo ďalej od volebnej miestnosti, išli voliť, išli využiť svoje sväté právo v komunálnych voľbách, išli voliť. Zaplatili si taxík. To, že boli policajné manévre v Levoči, to sa nejako zabudlo. Policajné hliadky, vyzbrojení policajti chodili Krista krížom. Keď šiestykrát zastavil taxikár a policajná hliadka, zastavila taxikára policajná hliadka, tak povedal, že kašle na to. Všetko mu kontrolovali, pán poslanec Hlina, pretože niekomu sa nepáčilo, že tí ľudia idú voliť a vozia sa taxíkom. Takže, pán poslanec Hlina, čo to tu tárate za nezmysly? A skúste, prosím, niekedy k téme. Skúste, prosím, niekedy k téme. To bola vaša demokratická pravicová vláda, kedy policajti v Levoči robili manévre. Ďakujem pekne.
Glváč, Martin, podpredseda NR SR (2019-06-21):
Pani poslankyňa Zimenová, ja vás poprosím.
Sulík, Richard, predseda NR SR (2011-09-08):
Prosím, hlasujte teraz. (Hlasovanie.) Prítomných 146 poslancov, hlasovalo 77 za, 1 proti, 67 sa zdržalo, 1 nehlasoval. Národná rada sa uzniesla, že tento návrh zákona prerokuje v druhom čítaní . Nech sa páči.
Kuffa, Štefan, poslanec NR SR (2013-06-04):
Ja si dovolím ešte raz zareagovať tou faktickou poznámkou. Chcem povedať, že dážď nie je odpadom, to už je to také dehonestujúce voči tomu dažďu, lebo veľakrát, a teraz tie posledné roky, keď sme mali také suchá, tak dážď a voda má cenu zlata. Koľké krajiny by to platili zlatom, aj by si to zaplatili, len aby zapršalo. Sú krajiny, kde celé roky neprší, alebo sú krajiny, kde len veľmi málo prší. Tak už len z toho, ja už by som aj to len z toho zásadného významu to neradil medzi odpady, že je to odpad, dážď. Aj keď tie obavy, ja som to aj tiež vyjadril, že zdvihnú cenu za stočné, ale dať to aj tak, že aby cena stočného nepresahovala viac ako 50 % vodného. Aj keď tie kanály, vodárne a kanalizácie budú hľadať zase len spôsoby, ako odvodniť z tých rodinných rozpočtov tie finančné prostriedky, ako na tom zarobiť, ako vyťažiť, ale cez to všetko dažďovú vodu. Ja zahlasujem za tento zákon, teším sa, že je tuná. Aj ja som presne nad touto vecou rozmýšľal a uvažoval, dažďová voda, aby nebola odpadom, ale naozaj. Aby sme aj takto, takouto drobnosťou mohli vyjsť mnohým rodinám a domácnostiam v ústrety. Ďakujem.
Sabolová, Mária, poslankyňa NR SR (2010-12-08):
Ďakujem veľmi pekne. Áno, pán poslanec Kalist, máte pravdu, že je to materiál, ktorý bol spracovaný odborníkmi zo Slovenskej lekárenskej komory. Ja sa nechcem pasovať do odborníka na lekárenstvo. Myslím, že ani vy, ani nikto z nás nemá na to taký silný mandát, aby sme mohli sa takto odborne vyjadrovať. Ale jednoducho prvá pripomienka bola tá, že takáto novela vernostného programu, ktorý vôbec nie je potrebný pre túto legislatívu, ktorú dnes schvaľujeme, ide nad rámec zákona. Povedali sme, že nebudeme nepriamo novelizovať zákony, ktoré nemusíme. Moja výhrada je, nešetria sa tým tak výrazne verejné financie a na lieky, aby sme ho museli takto urýchliť a malo by prejsť riadnym medzirezortným pripomienkovým konaním. Ja si myslím, že tak ako poznám výbor z minulého volebného obdobia, mnohokrát sa nám slová odborníkov ťažko počúvajú, pretože idú cez naše niekedy aj politické záujmy a dovolím si tvrdiť jedno vážne riziko, ktoré za tým vidím a to je sieť veľkých farmaceutických spoločností vlastniacich lekárne, ktoré ale môžu veľmi poškodiť normálne dlhoročne fungujúce dobré lekárne, ktoré musia prežiť aj v regiónoch, kde tie veľké firmy nepôjdu, lebo je to pre nich nezaujímavé. Ak to prejde verejným medzirezortným pripomienkovaním aj s tým, že budú jasné za porušenie zákona aj jasné sankcie, môžeme sa o tom rozprávať, ale dáme im veľkú možnosť, ale nikto nikde nebude sledovať čo pacient, čo lekáreň, čo celá komora a čo celý farmaceutický biznis. Neverím tomu návrhu tak, ako je predložený. Mrzí ma to, ale neverím mu a za tento návrh v bode 48 hlasovať nemôžem.
Mičovský, Ján, poslanec NR SR (2015-06-17):
No veľmi rád sa k vám, vážený pán poslanec Blanár, pridávam s tým, že teda chcem poďakovať tiež všetkým učiteľom a ľuďom, ktorí bojujú na tomto výchovnom fronte, len si myslím, že práve týmto rozhodnutím, vy hovoríte o vyváženosti, ja hovorím o demontáži demokratických princípov na škole, tým im beriete práve tú atmosféru a to poďakovanie dostáva taký horký nádych. Veď predsi ak je tam demokraticky zvolených niekoľko skupín predstaviteľov školskej rady a medzi nimi aj zástupcovia zriaďovateľa v nie nevýznamnom počte, tak potom čoho sa bojíme? Prečo teda to považujeme nie za nejaké reprezentatívne? Potom si povedzme aj tak, no čo keby sme ešte zriadili aj nejakú skupinu nejakých rodičov, ktorí si povedia, no aj my chceme vetovať rozhodnutie rady školy a napokon by sa možno k tomu pridali aj učitelia. Viete, toto je komplikácia, ktorá zhoršuje toto všetko, a ja si myslím, že je to falošný argument, keď vy hovoríte o vyváženosti, pretože práve vyváženosť, ktorá je v rade školy, týmto demontujete. No a z hľadiska toho lesníckeho prirovnania, ja som uznal, že máte pravdu v tom, že cirkevné a súkromné školy majú iné a v tomto ohľade teda ako keby väčšie kompetencie, ale ja hovorím, že to je nesprávne, že zo školstva urobme práve príklad toho, že vieme si ctiť tieto princípy, a radšej nech sa hoc aj v budúcom rokovaní parlamentu prispôsobia tí, ktorí nemajú demokratické princípy v tých školách, kde vlastne ten predstaviteľ cirkvi alebo predstaviteľ súkromného nejakého školstva vetuje riaditeľa. My chceme znížiť školské systémy štátu na úroveň tých neštátnych a mne sa to zdá nesprávne. Naopak by sme sa mali snažiť. Nebojme sa to, že štát je v tomto lídrom. Je lídrom v dobrej veci a vy mu tú dobrú vec dneska chcete zobrať.
Glváč, Martin, podpredseda NR SR (2018-09-20):
Ďakujem. Pýtam sa, či sa niekto hlási z poslancov ústne. Nie. Jedna poslankyňa, končím možnosť prihlásiť sa. Nech sa páči, pani poslankyňa Pčolinská.
Lipšic, Daniel, poslanec NR SR (2013-06-18):
No, som naozaj veľmi prekvapený, ako je tu polemika o konkrétnom dôkaze, to nie je fabulácia, ktorý som v origináli predložil. Na Slovensku aj vo svete sú znalecké skúmania, ak hovoríte, že ide o podvrh, pán poslanec Podmanický, ktoré vedia potvrdiť, či podpisy, sú na obidvoch stranách pri každom článku, sú pravé alebo falošné. Ja si pamätám pred pár rokmi, keď ma tuná obviňovali poslanci, možno aj vy, pán poslanec Podmanický, že prepis rozhovoru Harabin – Sadiki je podvrh, až kým ho nepotvrdila prokuratúra. Ja nezvyknem fabulovať. A predložil som ešte raz, žiadnu kópiu, žiadnu fotku, originál, originálne podpisy, ktoré znalecké dokazovanie môže potvrdiť alebo vyvrátiť, či to je pamflet, alebo to je realita. Ale poviem vám jednu vec. Prokuratúra to stopla. A poviem vám jednu vec, pán poslanec Jarjabek, aj preto dnes máte väčšinu v tomto parlamente, lebo prokuratúra takéto kauzy viaceré stopla a nič sa s nimi neudialo, aj preto máte väčšinu dnes v parlamente. A ešte k voľbe pána Čentéša vám poviem druhú vec. Áno, voľba bola zmanipulovaná, ale v prospech pána Čentéša? Nie. V prospech pána Trnku. Šesť poslancov vtedajšej koalície hlasovalo za pána Trnku v tajnom hlasovaní, aj keď hrozil pád vlády. Prečo? Lebo sa im viac páčil pán Trnka, že mal dobré záhorácke vtipy, tak položíme vládu? Nie. V tom mohli byť len peniaze alebo vydieranie. Ak sa k tomuto kandidátovi, pán poslanec Podmanický, hlásite ešte verejne dnes, že aké to bolo, stálo by to za to, máte ďalších sedem rokov pre Slovensko, tak mi je to veľmi, veľmi ľúto.
Pellegrini, Peter, predseda NR SR (2015-11-11):
Prezentujme sa a hlasujme o bodoch spoločnej správy 1 až 58 spoločne s návrhom gestorského výboru schváliť ich. (Hlasovanie.) Prítomných 136 poslancov, za hlasovalo 108 poslancov, zdržalo sa 27, nehlasoval 1. Konštatujem, že tieto body sme schválili.
A. Belousovová, podpredsedníčka NR SR: (2007-10-25):
hodinu otázok , ktorú týmto otváram. Podľa príslušných ustanovení zákona o rokovacom poriadku sú na rokovaní o tomto bode programu prítomní členovia vlády Slovenskej republiky, ktorých chcem týmto aj súčasne požiadať o účasť na nasledujúcich bodoch rokovania, ktorými sú písomné odpovede členov vlády na interpelácie poslancov a interpelácie poslancov. Poslanci písomne položili do včera do 12.00 hodiny 47 otázok  predsedovi vlády a členom vlády 58 otázok. Overovatelia schôdze vyžrebovali ich poradie. Upozorňujem poslancov, že na otázky tých poslancov, ktorí nie sú prítomní v rokovacej sále, sa nebude odpovedať. Teraz prosím predsedu vlády pána Roberta Fica, aby oznámil, kto z členov vlády bude odpovedať na otázky za neprítomných členov vlády. Pán predseda vlády, máte slovo.
Pellegrini, Peter, predseda NR SR (2015-02-04):
Vážené panie poslankyne, vážení páni poslanci, pokračujeme v prerušenom rokovaní hlasovaním v druhom čítaní o vládnom návrhu zákona, ktorým sa dopĺňa zákon č. 43/2004 Z. z. o starobnom dôchodkovom sporení, ktorý prerokúvame v skrátenom legislatívnom konaní, tlač 1395. Pán poslanec, tak ešte predtým, ako začneme hlasovať, pán poslanec Frešo, aj keď som už spustil, ale teda.
Beblavý, Miroslav, poslanec NR SR (2017-05-18):
Ďakujem. Ak môžme aj v budúcnosti nejak prispieť ku kvalite vášho spánku, dajte vedieť. (Smiech v sále.)
P. Hrušovský, podpredseda NR SR: (2001-09-05):
P. Brňák, poslanec: Ďakujem pekne, pán predsedajúci. V klube Hnutia za demokratické Slovensko sme necítili potrebu vystúpiť v prvom čítaní k tomuto návrhu, pretože jednoducho rozprava o filozofii tohto návrhu zákona prebehla, bola dosť rozsiahla a myslím si aj záver posledného rokovania parlamentu o tejto otázke naznačil, že aké je väčšinové stanovisko parlamentu k týmto otázkam. Chcem povedať, že jednoducho nechápem, ak vystupujúci poslanci, či už poslanec Orosz, alebo poslanec Kresák napriek tomu, že tento parlament už raz rozhodol o tom, že dvere pre tieto úvahy boli zatvorené, sa snažia dnes opätovne dostať do domu oknom. A myslím si, že celá tá diskusia, mnohé veci, ktoré sú v tejto novele, už boli väčšinovým spôsobom v tomto parlamente rozhodnuté. Dovoľte mi pripomenúť, že obidvaja títo páni v čase schválenia takzvanej Mečiarovej novely volebného zákona najmä kritizovali tú skutočnosť, že sa má schvaľovať alebo meniť podmienky pre voľby tesne pred voľbami. Ja sa skutočne pýtam obidvoch, vy ste, vy žijete v inom svete? Alebo pre vás táto výhrada alebo výčitka, ktorú ste adresovali, a musím povedať do istej miery, že bola oprávnená z hľadiska krátkosti k voľbám, že pre vás toto neplatí? Hovoríte o záujme občana a voliča. Záujem občana a voliča vo vzťahu k pánovi poslancovi Oroszovi a Kresákovi, to je záujem občana vyjadrený vašou momentálnou politickou podporou, čiže pripusťme, že ak hovoríme o SOP a SDĽ, môžeme hovoriť do istej miery o záujme občana, ale ten záujem je potom veľmi limitujúci a veľmi nízky z hľadiska vašich možností. Hovoríte alebo ste schizofrenickí aj v tom, že odmietate striktne väčšinový volebný systém, ale tu sa pokúšate podľa môjho názoru nerovnovážne zavádzať prvky väčšinového volebného systému do pomerného volebného systému, a to nie je dobré. (Zaznel zvuk časomiery.)
Brocka, Július, poslanec NR SR (2015-02-06):
Nestihol som zareagovať nieže na faktickú poznámku, ale inšpiroval ma kolega Přidal k poznámke na záver, že Robert Fico v posedných týždňoch a mesiacoch často vystupuje a v jeho pozadí je veľká tabuľa alebo nejaká nástenka, na ktorej vždycky odfajkne nejaké opatrenie z toho balíka sociálnych opatrení na zlepšenie životnej úrovne občanov. A si myslím, že keby, nedajbože, tento návrh neprešiel v pléne a keby si SMER toto opatrenie osvojil, pokojne, vôbec sa nebudem hnevať, že by si ho potom pri nejakej príležitosti rovnako odfajkol ako tie iné. Takže verím, že tento návrh prejde v pléne. Alebo raz prejde.
Grendel, Gábor, podpredseda NR SR (2021-12-07):
A faktickou poznámkou pán poslanec Pročko. (Ruch v sále.) Ostatných poprosím, aby sa utíšili.
Bugár, Béla, podpredseda NR SR (2019-01-31):
Vážené kolegyne, vážení kolegovia, chcem vás upozorniť, že nemáme o čom hlasovať, takže budeme priebežne pokračovať v rokovaní. Ešte k tomuto bodu ako posledný ústne prihlásený vystúpi pán poslanec Dostál. Nech sa páči, máte slovo.
Beluský, Martin, poslanec NR SR (2022-05-05):
Ďakujem za slovo. Pán poslanec Schlosár spomenul zase ten argument tých klesajúcich potratov. Ja som rád, že to doplnil, ale tiež si ešte dovolím to trošku rozvinúť, lebo ono sa to celkom často opakuje v tejto rozprave aj v minulosti, aj teraz, že potraty klesajú, takže nie je potrebné túto problematiku riešiť. Ale treba povedať, že akýkoľvek jav, ktorý nachádza v spoločnosti, ktorý sa vyskytuje v spoločnosti, je považovaný za negatívny, tak je jednoducho snaha aj zákonodarcov tento eliminovať, hej. Napríklad môže klesať počet ľudí, ktorí sú postihnutí chudobou, ale kým tá, aj keď tu bude počet ľudí klesať, tak jednoducho bude stále záujem to riešiť. Takisto nehody, takisto vraždy, lúpeže. Aj keď ten jav bude klesať, to neznamená, že sa nebudú môcť zákony sprísňovať. A jednoducho je to len otázka alebo problém vlastne toho pohľadu, že či pre niekoho, napríklad v tomto prípade potraty, sú negatívny jav alebo nie sú. Keď pre nás je to negatívny jav, tak sa ho snažíme eliminovať, samozrejme, aj v prípade jeho klesajúceho trendu. A v opačnej strane, samozrejme, u liberálov, keďže to za negatívny, keďže to za negatívne jav nepovažujú, tak je to pre nich argument. Ale myslím si, že na týchto príkladoch môžme všetci pochopiť, že klesajúci trend negatívneho javu nie je dôvodov na jeho neriešenie alebo na nesprísňovanie legislatívy. Ďakujem.
Laššáková, Jana, podpredsedníčka NR SR (2014-12-10):
Ďakujem pekne, pán navrhovateľ. Pán spravodajca, chcete zaujať stanovisko? (Reakcia spravodajcu.) Nie. Prerušujem rokovanie o tomto bode programu. Budeme pokračovať prvým čítaním o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 219/2006 Z. z. o protikomunistickom odboji v znení zákona č. 58/2009 Z. z. a ktorým sa menia a dopĺňajú niektoré zákony . Návrh zákona má tlač 1291, návrh na jeho pridelenie na prerokovanie výborom je v rozhodnutí č. 1296. Dávam slovo podpredsedníčke Národnej rady Erike Jurinovej, aby za skupinu poslancov návrh zákona uviedla. Nech sa páči, pani podpredsedníčka.
Blanár, Juraj, podpredseda NR SR (2022-09-22):
Vyhlasujem všeobecnú rozpravu za uzavretú. O slovo požiadala záverečným stanoviskom pani poslankyňa Zemanová. Dve minúty by to malo byť, takže budeme chvíľočku po jedenástej. Potom preruším rokovanie kvôli avizovanému grémiu a budeme hlasovať 11.30 h. Nech sa páči.
Saková, Denisa, ministerka vnútra SR (2018-12-03):
Ďakujem veľmi pekne za slovo. Vážená pani predsedajúca, vážené dámy poslankyne, vážení páni poslanci, predložený návrh zákona bol vypracovaný v rámci programového vyhlásenia vlády. V súlade so záväzkom, ktorý sa objavil v tomto programovom vyhlásení vlády, bolo posilniť nezávislosť kontroly činnosti ozbrojených zborov, a preto sa v zákone o Policajnom zbore kreuje samostatný útvar Policajného zboru, čo je Úrad inšpekčnej služby. Jeho úlohou bude odhaľovanie a vyšetrovanie trestnej činnosti príslušníkov Policajného zboru a Zboru väzenskej a justičnej stráže, v neposlednom rade podľa poslaneckého návrhu by to malo byť aj teda zboru colníkov. Riaditeľ tohto úradu sa bude zodpovedať vláde. Tak isto vláda ho bude menovať. Okrem toho sa priamo v Trestnom poriadku vyšetrovatelia zaradení na Úrade inšpekčnej služby definujú ako samostatný orgán činný v trestnom konaní a v zákone o prokuratúre sa ustanovuje pôsobnosť krajskej prokuratúry v trestnom konaní vo veciach trestných činov príslušníkov ozbrojených bezpečnostných zborov, čím deklarujeme aj vyššiu nezávislosť Úradu inšpekčnej služby, ako to bolo doteraz. Na základe zmien v zákone o štátnej službe príslušníkov Policajného zboru bude prezidenta Policajného zboru síce naďalej menovať minister vnútra, avšak iba z kandidátov, ktorí úspešne prešli dvojkolovým výberovým konaním jednak pred odbornou komisiou, ktorá je zložená zo siedmich členov a teda následne, ktorých odsúhlasí aj Výbor Národnej rady pre obranu a bezpečnosť. Funkčné obdobie prezidenta Policajného zboru sa navrhuje na 4 roky s možnosťou jedného opätovného vymenovania. Obdobné ustanovenia sa navrhujú aj voči riaditeľovi Úradu inšpekčnej služby, ale, ako som spomínala, toho si bude menovať vláda a odvolávať ho bude minister vnútra. V zákone o sťažnostiach sa zavádza aj možnosť preskúmania zákonnosti postupu pri vybavovaní sťažností smerujúcich proti príslušníkom ozbrojených bezpečnostných zborov príslušným výborom Národnej rady. Výbor v prípade zistenia porušenia zákona pri vybavovaní sťažností bude postupovať podľa príslušných ustanovení zákona o rokovacom poriadku Národnej rady Slovenskej republiky. Okrem problematiky menovania a odvolávania funkcionárov v Policajnom zbore sa týmto zákonom zaraďuje aj pojem „kadet“, to je nový druh štátnej služby, ktorého účelom umožniť, poskytnúť policajné vzdelanie mladým ľuďom hneď po dokončení stredoškolského úplného vzdelania. Vážená pani predsedajúca, vážené dámy, vážení páni, dovoľujem si vás požiadať o prerokovanie predloženého materiálu. Ďakujem veľmi pekne.
I. Šimko, poslanec: (2004-03-11):
Pokiaľ ide o tú prvú otázku, včera o tom pri správe o zahraničnej politike hovoril minister zahraničných vecí. A vcelku beriem odpoveď, ktorú síce nie priamo na túto otázku, ale na naše pôsobenie v tomto priestore pán minister formuloval. To znamená, že naozaj Slovensko má veľmi špecifické postavenie v tomto priestore, pretože rozumie vcelku problémom, ktoré tam sú. Na druhej strane si myslím, že ak to tak je, tak by nemala naša zahraničná politika zostať len pri vojakoch, ale mala by byť aktívnejšia v tejto oblasti a usilovať sa teda, aby sa tie vzťahy tam zlepšovali aj inými prostriedkami a inými nástrojmi než tým, že tam máme svoju vojenskú jednotku. Ale tá druhá otázka je tiež veľmi dôležitá, pretože pôsobenie ozbrojených síl mimo hraníc Slovenskej republiky je jednoducho mimoriadne vážne a je potrebné, aby bolo aj veľmi presne stanovené i čo do dôvodov, i čo do teritória. Návrh uznesenia, ktoré máme schváliť, je formulovaný tak, že sa má dotýkať vlastne celého priestoru Západného Balkánu. Pýtam sa, čo to je Západný Balkán, kde sú jeho hranice. Ja viem, že v texte materiálu existuje výpočet štátov, ale je potrebné to upraviť aj v návrhu uznesenia, pretože nebudeme môcť hlasovať za niečo, čo nie je jasné priamo z toho aktu rozhodnutia, ku ktorému sa budeme hlásiť. Ďakujem za pozornosť.
Borguľa, Martin, poslanec NR SR (2020-04-29):
Ďakujem veľmi pekne za veľmi kultivovaný štátnický príhovor a veľmi sa teším hlavne z toho motta, ktoré tam zaznelo: Ten, kto chce, hľadá spôsoby, ten, kto nechce, hľadá dôvody. Bude úžasné a ja osobne budem ohromne šťastný, keď sa tá vec podarí s nájomnými bytmi, keď možno nie 25-tisíc, ale bodaj by 25-tisíc bytov sa začne stavať na Slovensku, bytov vysokej kvality, ktoré budú prenajímané za nízke ceny. Zrazu sa ohromne pomôže ľuďom. Nebudú sa musieť zaväzovať veľkými hypotékami, mobilita pracovnej sily bude výrazne vyššia a som presvedčený o tom, že to pomôže aj regiónom Slovenska. Túto myšlienku z príhovoru pána poslanca Kašpera by som naozaj chcel vyzdvihnúť: Kto chce, hľadá spôsoby, kto nechce, hľadá dôvody. Ďakujem.
M. Maďarič, minister kultúry SR: (2008-02-14):
Ďakujem, pán poslanec, za zaujímavú otázku. Ministerstvo kultúry Slovenskej republiky je informované o zámeroch mesta vybudovať aleju významných osobností našich dejín pozdĺž nového mestského bulváru Pribinova ulica. Do  pozornosti vám dávam alebo pripomínam, že podľa zákona sú to mestá a obce, ktoré zodpovedajú za údržbu, ako aj technický stav sôch pamätníkov umiestnených na ich území, rovnako je výlučne v rukách mesta a to z hľadiska územnoplánovacieho aj z hľadiska stavebného, aké nové stavby budú stáť na mestských pozemkoch vrátane nových výtvarných diel, čiže aj sôch. Podľa informácií, ktoré má ministerstvo kultúry, projekt výstavby aleje sôch významných osobností našich dejín má byť zahájený umiestnením súsošia generála Milana Rastislava Štefánika na mieste spojnice ulíc Dostojevského rád a Pribinova. Ide o jeden z variantov umiestnenia sochy, ktoré sú výsledkom verejnej diskusie o jej umiestnení, ktorú podnietilo Ministerstvo kultúry Slovenskej republiky. Ministerstvo kultúry Slovenskej republiky nie je účastníkom stavebného konania v tejto veci. Podporilo však doteraz cez svoj grantový systém dokončenie tohto diela sumou 2,6 milióna korún, samozrejme, v priebehu viacerých rokov. Faktom je, že myšlienka umiestnenia sochy Milana Rastislava Štefánika na spomínanom mieste paradoxne naráža na odpor samotnej Nadácie Milana Rastislava Štefánika, ktorá sa odvoláva na uznesenie bratislavského mestského zastupiteľstva z roku 2003, ktoré odporúča jej umiestnenie v zóne Pribinova na nábreží Dunaja pred novostavbou Slovenského národného divadla. Na úrovni pána podpredsedu vlády Slovenskej republiky, pána Dušana Čaploviča prebehli v roku 2007 rokovania zainteresovaných strán, kde sa riešilo najmä dofinancovanie sochy. Na týchto rokovaniach zástupcovia ministerstva kultúry prezentovali názory odborníkov z grantových komisií, ktoré pri poskytnutí dotácie, o ktorej som hovoril, formulovali požiadavku prehodnotenia umiestnenia sochy. Tieto výstupy sa stali podnetom na začatie úvah o zmene zámeru pôvodného umiestnenia a následne o vytvorení aleje osobností. Oficiálny podnet zo strany Magistrátu hlavného mesta Bratislavy však ministerstvo kultúry k tejto otázke doteraz nedostalo. Samotná socha Milana Rastislava Štefánika, ako i ostatné sochy po ich dokončení prejdú do majetku mesta bez ohľadu na ich umiestnenie a finančné vstupy zainteresovaných strán a to na základe zákona o obecnom zriadení. Vážený pán poslanec, hoci ideové naplnenie aleje významných osobností našich dejín nespadá do právomoci ministerstva kultúry, ministerstvo v prípade realizácie projektu privíta iniciatívu bratislavskej samosprávy a je pripravené v spolupráci so zástupcami odbornej a umeleckej verejnosti  poskytnúť konzultácie, najmä pokiaľ ide o vhodný výber osobností viažucich sa k našim dejinám. Pani podpredsedníčka, skončil som.
Galko, Ľubomír, poslanec NR SR (2012-05-16):
Ďakujem pekne. Ja by si dovolil zareagovať na pána kolegu Fronca. Pán kolega, vy ste sa pripojili k pánovi Šebejovi, aspoň teda ste boli čitateľný a povedali ste jasne, že nie ste za zníženie počtu poslancov zo 150 na 100, to si cením. Ale ja by som chcel aj vás požiadať, prosím, nepodsúvajme to, že poslanci Národnej rady Slovenskej republiky sú tu vlastnení nejakými finančnými oligarchami. Mňa tu nikto nevlastní a ja som hlboko presvedčený, že drvivú väčšinu, ak nie všetkých poslancov Národnej rady nikto nevlastní a nikto ich tu nefinancuje. Ja už som to tu hovoril vo faktickej pripomienke pánovi kolegovi Hlinovi, dosť som sa ohradil, potom cez prestávku došiel za mnou nejaký pán kolega zo SMER-u, ja si nepamätám jeho meno, mi podal ruku a povedal tiež, že celý život tvrdo pracuje v stavbárine, až pokiaľ sa dostal sem, a v živote nezobral od nikoho nikde žiadnu korunu. Na rezorte obrany som si svoje užil, čo sa týka určitých tlakov, a nielen finančných tlakov, ale aj iných tlakov, a nikdy som sa tomu nespreneveril a nespreneverím sa tomu ani tu a ja si na tomto veľmi zakladám. Prosím, nepodsúvajte to, že niekto tu je vlastnený nejakými finančnými oligarchami. Len to som chcel povedať, ďakujem vám pekne.